Müügi- ja kasutustingimused
Osa Kortermajalehe sisust on kättesaadav tasulise tellimuse alusel. Tasuline lugemisõigus hõlmab järgmisi sisukategooriaid:
· Tehniline 
· Korrashoid 
· Kinnisvara ja kindlustus 
· Renoveerimine ja energia 
· KÜ ja juriidika 
· Rahast 
· Tööriistakast
Tellimuspaketid
Kortermajalehe lugeja saab valida erinevate tellimuspakettide vahel.
Põhipakett annab juurdepääsu tasulisele artiklisisule.
Tööriistapakett sisaldab lisaks Põhipaketi artiklitele KÜ juhatuse praktiliseks tööks mõeldud juhendeid, lepingupõhju ja näidiseid.
Tarva Arendus OÜ täiendab ja ajakohastab tööriistakasti sisu ning võib olemasolevaid materjale asendada või muuta.
Kuutellimus
Põhipaketi kuutellimuse hind on 9,90 eurot kuus.
Hinnad sisaldavad 9% käibemaksu.
Kuutellimuse eest saab tasuda krediitkaardiga. Tellimus on automaatselt pikenev ning pärast iga tasutud perioodi toimub järgmine makse.
Tellimuse automaatse pikenemise võib igal ajal lõpetada. Sellisel juhul uut makset ei toimu, kuid lugemisõigus säilib kuni juba tasutud perioodi lõpuni. Pärast selle lõppemist ligipääs tasulisele sisule lõpeb.
Tellimuse saab katkestada kasutaja lehel vastava väljaande juures.
Aastatellimused
Põhipaketi aastatellimuse hind on 99 eurot.
Lisakasutaja hind Põhipaketis on 20 eurot aastas. Ühe põhikonto kaudu saab kasutada kokku kuni 5 kasutajakontot
Tööriistapaketi aastatellimuse hind on 149 eurot ja see sisaldab ühe kasutaja ligipääsu.
Lisakasutaja hind tööriistapaketis on 25 eurot aastas. Ühe põhikonto kaudu saab kasutada kokku kuni 5 kasutajakontot.
Rohkem kui 5 kasutaja puhul saab küsida erihinda aadressil info@kortermajaleht.ee.
Hinnad sisaldavad 9% käibemaksu.
Aastatellimuse eest saab tasuda krediitkaardiga või pangalingiga. Tellimus on automaatselt pikenev.
Automaatse pikenemise võib igal ajal lõpetada. Sellisel juhul uut makset ei toimu, kuid ligipääs säilib kuni tasutud perioodi lõpuni.
Tellimuse saab katkestada kasutaja lehel vastava väljaande juures.
Aastatellimus on tähtajaline leping. Kliendil ei ole õigust aastatellimust ennetähtaegselt korraliselt üles öelda ega nõuda ettemakstud tasu tagastamist.
Tellimuse pikendamine
Kõik tellimused on automaatselt pikenevad.
Tellija võib automaatse pikenemise igal ajal lõpetada. Pärast katkestamist uusi makseid ei võeta ning ligipääs tasulisele sisule säilib kuni viimase tasutud perioodi lõpuni.
Tehnilised probleemid
Kui tellimust ei ole tehnilise probleemi tõttu võimalik kasutada, tuleb sellest teatada aadressil info@kortermajaleht.ee.
Kui probleem on väljaande poolel ja Tarva Arendus OÜ ei suuda seda kolme tööpäeva jooksul parandada, hüvitatakse tellijale tehnilise rikke ajale vastav proportsionaalne osa tellimustasust või pikendatakse tellimust rikke aja võrra tasuta.
Taganemisõigus
Tarbijal on sidevahendi abil sõlmitud lepingu puhul üldjuhul 14-päevane taganemisõigus. Digitaalse sisu kohese edastamise korral võib tarbija taganemisõigus lõppeda, kui ta annab selleks eelneva sõnaselge nõusoleku ja kinnitab, et on sellest teadlik.
Juriidilisele isikule, sealhulgas korteriühistule, tarbija 14-päevane taganemisõigus ei kohaldu.
Taganemisõigusele kohaldatakse Võlaõigusseaduses sätestatut.
Tingimuste, pakettide ja hindade muutmine
Tarva Arendus OÜ-l on õigus igal ajal muuta Kortermajaleht portaalii kasutustingimusi, pakettide sisu ja hindu. Muudatustest teavitatakse kliente e-posti teel ja/või portaalis vähemalt 30 päeva ette. Kui klient muudatustega ei nõustu, on tal õigus tellimus tühistada enne uute tingimuste jõustumist.



